מונטנה (סרט)

מונטנה הוא סרט קולנוע ישראלי משנת 2017 בכתיבה ובימוי של לימור שמילה, עם נעה בירון ונטע שפיגלמן בתפקידים הראשיים.

העלילה היא על צעירה שחוזרת לעיר הולדתה, מגלה שם סודות משפחתה ומתאהבת בשכנת המשפחה. התסריט נכתב בהשראת סיפור חייה של לימור שמילה.

הסרט צולם בעכו – בנמל, בסמטאות ובבית משפחתה של לימור שמילה.

נועה בירון זכתה בפרס השחקנית הטובה ביותר בפסטיבל הסרטים הבינלאומי בחיפה.

נטע שפיגלמן הייתה מועמדת לפרס אופיר לשחקנית המשנה הטובה ביותר ולימור שמילה הייתה מועמדת לפרס אופיר לליהוק הטוב ביותר.

תקציר העלילה
אפרת/אפי (נעה בירון) מגיעה לבית סבתה ליזה (חוה אורטמן) בעכו לאחר שעזבה את המקום עם אמה לפני 15 שנה. היא חוזרת למקום בו גדלה כדי לנחם את סבתה על מות סבא משה (יצחק נאמן) שטבע בים עכו.

בבית היא מוצאת את דודתה שוש (קרן צור) שהיא אם יחידנית ואת דודה יוסי (אבי מלכה) שהוא שוטר במשטרת עכו.

היא רוצה לראות את הדירה בה גדלה ופוגשת שם את קרן (נטע שפיגלמן) שגרה שם עם בעלה השוטר אבי (חי מאור) ובתם מאיה (נטע אורבך).

קרן עובדת כמורה מחליפה ובינה לבין אפי מתפתחים יחסים אינטימיים לסביים שהן מצליחות להסתיר מאנשי המשפחה והשכונה.

הידידות הזאת נפסקת באופן פתאומי לאחר שאפי מגלה לקרן שני סודות משפחה – יוסי מקיים יחסים פדופילים עם בתה מאיה ובעלה אבי בוגד בה עם שוש.

צוות השחקנים
 שם השחקן שם הדמות הערותנעה בירוןאפינטע שפיגלמןקרןחוה אורטמןסבתא ליזהיצחק נאמןסבא משהקרן צורשושאבי מלכהיוסיחי מאוראבינטע אורבךמאיה

קישורים חיצוניים

מאחורי הקלעים של מונטנה, באתר יוטיוב
מונטנה, באתר אידיבי
מונטנה, באתר אישים
מונטנה, בספר הקולנוע הישראלי

קטגוריה:סרטי 2017
קטגוריה:סרטים ישראליים
קטגוריה:סרטים בעברית
קטגוריה:סרטי יונייטד קינג
קטגוריה:סרטי להט"ב ישראליים